钦定古今图书集成/明伦汇编/闺媛典/第151卷 > 车溥妻叶氏
## 钦定古今图书集成/明伦汇编/闺媛典/第151卷 > 车溥妻叶氏

按《归善县志》：叶氏年十八，归车溥。逾年，溥亡。子惠生
半月耳，氏擗踊伏尸，誓以身殉。父止之曰：“若即死，如
遗孤何？”乃强自节哀，事姑抚惠。惠长，既娶而夭，无嗣。
氏曰：“吾忍死须臾，徒以此子今已矣。”将死之，诸弟复
慰之曰：“姊即死，谁为立后？”遂劝姑择嗣，后二年竟死。